Kongress võttis vastu kolm ajakohast pöördumist, mis käsitlesid inimõiguste olukorda Tiibetis, tuumaenergiast loobumist ja Kolumbias pantvangis hoitava rohelise aktivisti Ingrid Betancourt'i vabastamist. Nii nõutakse roheliste poolt, et Hiina alustaks avatud dialoogi Dalai Laamaga Tiibeti kriisi lahendamiseks ja piirkonnale autonoomia andmiseks. Ühtlasi nõuti, et demokraatlikud riigid avaldaksid Hiina võimudele survet inimõiguste tagamiseks riigis ning avaldati lootust, et riigipead boikoteerivad Pekingi olümpiamängude avapidustusi.